དབྱིངས་ གནས་ སུ་གཤེགས་པའོ། །འདི་ནི་ཆོས་སོ་ངེས་པར་ཆོས། །ཕྱིན་ཅི་ལོག་ཏུ་
རབ་བསྒྲགས་པའི། །བདག་མེད་པ་ལ་བདག་བློ་གང་། །དེ་ཁྱོད་དོར་ཅིག་མི་སྐྱོང་ཀྱེ། །
ཞེས་པ་ རང་གི་ ལྟ་བའི་ འདོད་ པ་མདོར་བསྟན་པ་ཡོངས་སུ་བརྟག་པར་བདག་མེད་པ་
ཡོངས་སུ་བརྟག་པའི་ལེའུ་སྟེ་གསུམ་པའོ།། །།
ལོ་རྒྱུས་དང་ནི་ཤེད་བུའི་ཆོས། །རིག་བྱེད་ཡན་ལག་བཅས་དང་གསོ། །བཀའ་ཡིས་
གྲུབ་པ་བཞི་པོ་ནི། །གཏན་ཚིགས་རྣམས་ཀྱིས་གཞོམ་མིན་ལོ། །གང་ཚེ་བུང་བུའི་མཇུག་
མ་ཡིས། །བརྒྱན་པར་བྱས་ནས་མངོན་སྤྱོད་པ། །དེ་བཞིན་བྲམ་ཟེའི་ལོ་རྒྱུས་རྣམས། །
ནམ་མཁའི་གོས་ཅན་པ་ཡིའོ། །རིག་བྱེད་རྟག་པ་ལུས་མེད་ཡང་། །གལ་ཏེ་ལུས་ལ་ཁྱབ་
395

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
པ་ན། །དེ་ཉིད་བཟུང་ནས་གྲངས་ཅན་རྣམས། །འོ་མའི་རྒྱ་མཚོར་ཇི་ལྟར་འཇུག །ལྷ་མིན་
དང་ནི་གྲངས་ཅན་དེ། ཁྱབ་འཇུག་ཉ་ཡི་གཟུགས་ཀྱིས་བསད། །དེ་ཡང་ཚངས་པས་བྱིན་
པའོ། །རིག་བྱེད་ཉ་ཡི་ལོ་རྒྱུས་ལས། །ཚངས་པའི་ཞལ་ལས་སྤྲོས་པའོ། །མི་ཡི་འཇིག་རྟེན་
འདིར་འོངས་པ། །ཚངས་པའི་ཞལ་དུ་ཞུགས་པའོ། །དམངས་རིས་ཁ་ལས་དོར་ཞེས་གྲགས། །
རིག་བྱེད་ཞིག་སྟེ་འགྲོ་བ་ན། །འདུས་མ་བྱས་ཤིང་ཁྱབ་པ་དང༌། །རིག་བྱེད་རྟག་པར་ཇི་
ལྟར་བརྗོད། །གཉིས་སྐྱེས་ཁ་ཡིས་ཀླགས་པས་སོ། །དུར་བཱ་ས་ཡི་དམོད་པ་ཡིས། །འོ་མའི་
རྒྱ་མཚོར་ཞུགས་པ་ན། །གང་ཚེ་ལྷ་དབང་རྫུ་འཕྲུལ་ལས། ཁྱབ་འཇུག་དབང་ཕྱུག་དེ་ཚེ་
ཅི། །དཔལ་མོ་དང་ནི་ཟླ་བ་གཉིས། །ལྷ་ཡི་དབང་པོའི་མིན་པར་བསྒྲགས། །དམོད་པས་
དཔལ་མོ་ཟླ་བ་དག །འོ་མའི་རྒྱ་མཚོར་ཇི་ལྟར་འཇུག །སྟོབས་ལྡན་གྱིས་ནི་རྒྱལ་སྲིད་ལ། །
རྒྱ་མཚོ་ལྷ་དང་ལྷ་མིན་བསྲུབས། །སྔོན་དང་ཕྱི་མ་འགལ་བ་ཡི། །འཐད་པ་མིན་པ་མངོན་
པར་བརྗོད། །གསེར་འོད་ཀྱི་ནི་རྒྱལ་སྲིད་ལ། །ལྷ་མིན་ལྷ་ཡི་བདུད་རྩི་ཟོས། །དྲག་པོ་སྔོན་
དུ་མགྲིན་ སྔོན་དང༌། །དུག་ ཉམས་ སྤྱི་བོར་ ཟླ་བའོ། ཁྱབ་འཇུག་པད་མཱ་ལ་ཡར་ལྡན། །
མཁའ་ལ་ཟླ་བ་རྟག་ཏུ་གནས། །སྟོབས་ལྡན་སྲིད་ལ་བསྲུབས་པ་དང་། །མནྡ་ར་ཡི་བསྲུབས་
ཤིང་གང༌། །མནྡ་ར་ཕྱུང་དེ་བཞིན་ན། །གནོད་སྦྱིན་སོགས་ཀྱི་ཁྱིམ་ནི་གང༌། །ལྷ་མ་ཡིན་
གྱི་ལོ་རྒྱུས་ཀུན། །ཉམས་ཏེ་ཕུག་ཏུ་སོང་བའོ། །ནམ་མཁའ་དོར་ནས་ཟླ་བ་ནི། ། འོ་མའི་
རྒྱ་མཚོར་ཞུགས་སོང་ན། །གཟའ་ཚེས་རྒྱུ་སྐར་སྦྱོར་བ་དང་། །བྱེད་པ་ས་ལ་མེད་པར་
འགྱུར། །ཚངས་པ་ དབང་ པོ་ ཁྱབ་འཇུག་ཆེ། །ལྷ་གསུམ་པོ་ནི་གཟུགས་གཅིག་ན། །དབང་
ཕྱུག་གི་ནི་གཟུགས་གཅིག་གིས། །ཚངས་པའི་མགོ་བོ་བཅད་པའང་ཅི། །སྐྲ་དང་ཀམྫོ་ལི་
ཀར་བཅས། ། །ཧཱུཾ་གི་ཡི་གེ་ འདོན་ཅིང་འདོན། །བི་བི་གོ་གས་བརྒྱན་པ་ཡི། །བདེ་འབྱུང་
ཁྱབ་འཇུག་ཚངས་པའོ། །འདི་ནི་བདེན་པ་གསུངས་པ་སྟེ། །སྔོན་གསུངས་དོན་མེད་མིན་
1
396

འཕགས་པ་འཇམ་དཔལ་གྱི་རང་གི་ལྟ་བའི་འདོད་པ་མདོར་བསྟན་པ།
ནམ་ཅི། །ལྷ་གསུམ་པོ་ནི་གཟུགས་གཅིག་ན། །ཕན་ཚུན་དུ་ནི་འཁོན་མེད་དམ། །ལྷ་ཡི་རྗེ་
བོ་རཱ་མ་ཎ། །ལྷ་ཡི་མཆོག་ནི་སྟེར་བ་དང༌། །གང་ཚེ་ཚིག་མཐའ་བདེན་པ་ན། །མཚོན་ཆ་
འཛིན་པ་ཉིད་ནི་ཅི། །དབང་ཕྱུག་གི་ནི་བཀའ་དྲིན་གྱིས། །རཱ་མ་ཎ་ལས་བྱེ་བ་ཕྲག །ཕྱེད་
དང་བཅས་པའི་གསུམ་གྱི་ལོར། །དེ་འདིར་ཚེ་བྱིན་རྫུན་མིན་ཅི། །འབུམ་ཕྲག་བཞི་བཅུ་རྩ་
གསུམ་དང་། ཁྲི་ཕྲག་གཉིས་ཀྱི་ལོ་རྣམས་ནི། །རྫོགས་ལྡན་ལ་སོགས་དུས་བཞི་ཡི། །ལོ་ཡི་
གྲངས་སུ་རབ་ཏུ་བསྒྲགས། །སྟོང་ཕྲག་ཉི་ཤུ་རྩ་བརྒྱད་དང༌། །འབུམ་ཕྲག་བཅུ་བདུན་བཤད་
པ་ནི། །ཚངས་ པ་གྲུབ་མཐར་རྫོགས་ལྡན་དུས། །ལོ་ཡི་གྲངས་སུ་རབ་ཏུ་བསྒྲགས། །སྟོང་
ཕྲག་དགུ་བཅུ་རྩ་དྲུག་དང་། །འབུམ་ཕྲག་བཅུ་གཉིས་བརྗོད་པ་ནི། །གསུམ་ལྡན་ཁྱབ་
འཇུག་གྲུབ་པའི་མཐར། །ལོ་ཡི་ཚད་དུ་རབ་ཏུ་བསྒྲགས། །སྟོང་ཕྲག་སུམ་བཅུ་རྩ་གཉིས་
དང་། །འབུམ་ཕྲག་བཞི་ནི་ས་སྟེང་དུ། །རྩོད་ལྡན་མ་ན་གྲུབ་པའི་མཐར། །ལོ་ཡི་ཚད་དུ་
རབ་ཏུ་བསྒྲགས། །ལྷ་དང་ཤ་ཟ་སྦྱིན་མའི་བུ། །གང་འདིར་རིགས་ཀྱིས་དུས་བཞིའོ། །དེ་
རྣམས་ས་ལ་རྒྱལ་པོ་མིན། །རྒྱལ་པོའི་ཕྲེང་བ་རབ་ཏུ་བསྒྲགས། །གསུམ་ལྡན་རཱ་མ་ཎ་སྐྱེས་
ཤིང་། །གསུམ་ལྡན་རཱ་མ་ཎ་བསད་པའང་། །རྩོད་ལྡན་གཉིས་ལྡན་དག་དབུས་སུ། །འཐབ་
དཀའ་རྒྱལ་པོ་བསད་པའོ། ། །དེར་ནི་ འཇིགས་ པ་ བརྒྱས་ བསྲེགས་ནས། །འཐབ་དཀའ་
བརྒྱ་ཕྲག་གཉིས་ནའོ། །རྒྱལ་པོའི་བུ་རྣམས་གཞན་པ་ཡི། །གྲངས་དང་ཚད་ནི་གྱུར་པ་
མེད། །བྱེ་བ་ཕྱེད་དུ་དེ་མེད་ན། །དུས་རྣམས་ཡོངས་སུ་བསྒྲགས་པ་ཡི། །ཕྱེད་བཅས་བྱེ་བ་
གསུམ་པོ་ནི། །རཱ་མ་ཎ་ཡི་ཚེར་ཅི་འགྱུར། །རྒྱལ་དབང་ཉི་ཤུ་རྩ་བཞིར་འགྱུར། །འཁོར་ལོ་
བསྒྱུར་བ་དེ་ཡི་ཕྱེད། །སྟོབས་བཟང་དང་ནི་ནོར་ལྷ་དང་། །ནོར་ལྷ་རྣམས་ནི་སོ་སོར་དགུ། །
སུམ་བཅུ་རྩ་དྲུག་མི་རྣམས་ཀྱིའང༌། །ཕྱོགས་གོས་ཅན་གྱིས་བྱས་པ་སྟེ། །སུམ་བཅུ་དྲུག་གི་
ལོ་རྒྱུས་ཀུན། །དེ་རྣམས་གདོད་ནས་རྣམ་དཔྱད་མེད། ཁྱུ་མཆོག་སྔོན་དུ་བུར་གྱུར་པ། །
397

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
དང་པོ་མུ་སྟེགས་བྱེད་ལ་གྲག །འཁོར་ལོ་བསྒྱུར་ལྡན་བུ་ཡང་འདིའི། །དང་པོར་བྷཱ་ར་ཏ་ས་
ལ། །གཞུ་ནི་ལྔ་བརྒྱ་དེ་ཡི་ནི། །ལུས་ཀྱི་ཚད་དུ་རབ་ཏུ་བསྒྲགས། །རྒྱལ་ཕྲན་རྣམས་དང་
འབངས་ སོགས་དང་། །སྐྱེ་དགུ་རྣམས་ཀྱིའང་དེ་བཞིན་ཉིད། །རྒྱང་གྲགས་རྒྱང་གྲགས་
མཐའ་ཡི་གྲོང༌། །བྱེ་བ་བྱེ་བའི་རིགས་ལྡན་རྣམས། །བྱེ་བ་བྱེ་བའི་ཐོང་པ་ཡི། །ཐོང་ལས་
པ་རྣམས་རྒྱང་གྲགས་ཕྱེད། །སྟོང་ཕྲག་སུམ་བཅུ་གཉིས་གྱུར་གང༌། །རང་ཡུལ་འཁོར་ལོས་
བསྒྱུར་བ་ཡིན། །བྱེ་བའི་གྲོང་གིས་གྱུར་པའི་ཡུལ། །འབུམ་ཕྲག་གྲོང་གིས་རང་དཀྱིལ་
འཁོར། །དེ་རྣམས་ཡུལ་དུ་ལོངས་སྤྱོད་པ། །ཡུལ་རྣམས་ཚད་ཀྱིས་རྒྱལ་ཕྲན་ཏེ། །ཡན་ལག་
བཞི་ཡི་དཔུང་དང་ལྡན། །དེ་རྣམས་འབངས་ལ་འཁོར་ལོས་བསྒྱུར། །འབུམ་ཕྲག་བརྒྱད་
བཅུ་རྩ་བཞི་ཡི། །གླང་ཆེན་རྣམས་ཀྱི་འཁོར་ལོ་བསྒྱུར། །རླུང་གི་ཤུགས་ལྡན་རྟ་རྣམས་ནི། །
བྱེ་བ་བཅོ་བརྒྱད་རྣམས་སུ་བརྗོད། །སྟོང་ཕྲག་དགུ་བཅུ་རྩ་དྲུག་གི །ན་ཆུང་ཉུང་རུམ་བཙུན་
མོ་རྣམས། །སྐྱེ་དགུ་རྣམས་ཀྱི་བྲན་གཡོག་སོགས། །དེ་རྣམས་གྲངས་ནི་བརྗོད་དུ་མེད། །
དེ་ཡི་གྲོང་ཁྱེར་ཨ་ཡོ་དྷྱའི། །ཆུར་ནི་དཔག་ཚད་བཅུ་གཉིས་ཏེ། །ཞེང་དུ་དགུ་པར་རབ་
བཤད་པ། །ཐར་པ་མཁྱེན་པའི་མིག་གིས་ལོ། །ཡན་ལག་བཞི་ཡི་དཔུང་དང་བཅས། །
འཁོར་ལོས་བསྒྱུར་བ་སྟོབས་པོ་ཆེ། །ཨ་ཡོ་དྷྱ་ཡི་གྲོང་ཤོང་བ། །རྫུ་ན་ཚིག་ལས་ཅི་དེ་མེད་དོ། །
གྲོགས་སྦུར་ཚང་དུ་ལག་ལྡན་གྱི། ཁྱུ་རྣམས་ཤོང་བ་བཞིན་དུ་རྫུན། །བྱིས་པ་རྣམས་ཀྱི་སྨྲ་
བ་གང་། །དེ་འདྲ་ཕྱོགས་གོས་ཅན་པའི་ལུགས། །གཞུ་ནི་སྟོང་ཕྲག་གཅིག་པ་ཡི། །ལག་
ལྡན་ཚད་དུ་གང་གྱུར་པ། །དེ་ཚེ་ལག་ལྡན་ཉལ་ཁང་དེའི། །རྒྱང་གྲགས་ཚད་ལ་ཇི་ལྟར་
འགྱུར། །དེ་ཚེ་རྒྱལ་ཕྲན་ལ་སོགས་དང༌། །ན་ཆུང་ཉུང་རུམ་བཙུན་མོ་ཡི། ཁང་པའི་ཤིང་གི་
དཔངས་རྣམས་ལ། །དཔག་ཚད་གཅིག་པ་ཙམ་དུ་འགྱུར། །བསྒྲགས་པར་ངེས་པའི་ས་
གཞི་ལ། །སྒོ་རྣམས་ཐམས་ཅད་འཕེལ་བ་སྟེ། །སྐྱེ་དགུའི་ཚད་ཀྱིས་ཐམས་ཅད་དུ། །གོས་
398

འཕགས་པ་འཇམ་དཔལ་གྱི་རང་གི་ལྟ་པའི་འདོད་པ་མདོར་བསྟན་པ།
དང་སྟན་རྣམས་མཚུངས་པའོ། །རཱ་མའི་རོ་སོགས་བྲག་རྣམས་ལ། །སྟོབས་ལྡན་བི་ཎུ་ན་
ལ་སོགས། །རྣམས་ཀྱིས་བྱས་པའི་ཕུག་དང་ནི། །བྱེད་པའི་དུས་རྣམས་ས་སྟེང་གྲགས། །
གསུམ་ལྡན་གཉིས་ལྡན་རྩོད་དུས་ལ། །ཡ་མད་ཨག་ནིའི་བུ་སོགས་དང་། །རཱ་མ་སོགས་
དང་སྐྱ་བསེང་སོགས། །སྔོན་གྱི་རྒྱལ་པོས་བྱས་པ་ན། །སྒོ་ཡི་ ཚད་སོགས་མཚུངས་པར་
འགྱུར། །ཀུན་ལ་ལྷག་པོ་ འགའ་ ཡང་ཅི། །ས་ལ་མངོན་ སུམ་མཐོང་བས་ན། །ད་ལྟའང་
ཉམས་པ་མེད་པར་གནས། །དེ་རྣམས་ཡུལ་དང་རི་བོ་དང་། །ཀླུ་དང་མཚོ་ཆེན་དེ་རྣམས་
ཉིད། །ས་ཡི་གཞི་ལ་གྲགས་པ་ཡི། །བསྟན་པ་རྣམས་དང་ཡི་གེའང་དེ། །རིན་ཆེན་རྣམ་པ་
སྣ་ཚོགས་དང༌། །རིན་ཆེན་སེངྒེའི་ཁྲི་རྣམས་དང་། །ཨ་ཡོ་དྷྱ་ཡི་གྲོང་ཡང་དེ། །བྱིས་པ་རྒུར་
འཁྱོག་སོགས་དེ་བཞིན། །རཱ་མ་དེ་བའི་མགུལ་རྒྱན་གྱི། །ཕྲེང་བ་གཅིག་པུར་རྣམ་བཤད་
པའང་། །རྩོད་ལྡན་དུས་ཀྱི་མགོན་པོ་ཡི། །མགྲིན་པའི་ཚད་ལས་ལྷག་པའང་མེད། །གངས་
ཅན་ རི་ ཡི་ མཚམས་ རྣམས་ དང་། །གྲོང་ཁྱེར་ གྲངས་ དང་ མངོན་ བྱས་པའི། །དུས་བཞི་
རྣམས་ནི་གྲངས་དང་བཅས། །ད་ལྟའང་ཞིག་ནས་སོང་བ་མེད། །གཽ་ཌར་འབུམ་ཕྲག་བཅོ་
བརྒྱད་ཀྱི། ། །གྲོང་ ན་ ལག་ ལྡན་རྣམས་ཀྱི་ བདག །འབུམ་ ཕྲག་སུམ་བཅུ་རྩ་དྲུག་གྲོང་། །
ཡུལ་དབུས་རྟ་ཡི་འདྲེན་པ་ཡིན། །གྲོང་ཁྱེར་འབུམ་ཕྲག་བཞི་རྣམས་ཀྱི། །མི་ཡི་དབང་པོ་
ལྷོའི་ལམ་ལ། །གསུམ་པོ་དེ་རྣམས་ས་ལ་རྗེ། །གླང་ཆེན་རྟ་དང་མི་བདག་གོ །གཞན་གང་
ཕྲ་མོའི་རྒྱལ་པོ་རྣམས། །ཡུལ་དང་ཡུལ་ལ་རྣམ་པར་གནས། །གསུམ་པོ་རྣམས་ཀྱི་འབངས་
ཀུན་ལ། །དེ་རྣམས་བརྒྱ་ཕྲག་རེ་ལས་མེད། །ཉི་མ་སོ་སོར་འཇིགས་རུང་བའི། །འབྱུང་པོ་
ཐེར་འབུམ་དམག་གིས་ འཇོམས། །ཡུལ་རྣམས་གང་དུ་ལོངས་སྤྱོད་དེ། །གང་ཕྱིར་ཡུལ་
སོགས་འདིར་འོང་ངོ་། །གངས་རིའི་བྱང་དུ་སས་སྐྱོང་རྣམས། །བོད་སོགས་རྣམས་སུ་བ་
ལང་ཟ། །ནུབ་ཏུ་ཀླ་ཀློའི་རྒྱལ་པོ་རྣམས། །བ་ལང་གཉིས་སྐྱེས་རྣམས་ཀྱང་གསོད། །བྷ་ར་
399

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
ཏ་ཡིས་རྣམ་བཤད་པ། །དྲང་སྲོང་རྒྱས་པས་མཁྱེན་གཟིགས་ནས། །ཨང་གཱ་བང་ག་ཀ་
ལིང་གཱའི། །རྒྱལ་པོ་སོགས་ཀྱིས་ཡོངས་སུ་བསྒྲགས། །འབུམ་ཕྲག་རེ་ཡི་ལག་ལྡན་དབང་། །
རྒྱལ་པོ་གསུམ་ལ་མེད་པ་ན། །ཕྲ་མོའི་ཡུལ་དུ་སྟོང་ཕྲག་ནི། །ཀ་ལིང་ཀ་ཡིར་ཇི་ལྟར་
འགྱུར། །ཕྲ་མོ་ཛྭ་ལན་དྷ་རའི་ཡུལ། །དཔག་ཚད་བཅུ་པའི་ས་གཞི་ལ། །རྐང་པར་བཅས་
པ་གྲོང་འབུམ་གྱི། །རྒྱལ་པོ་འབུམ་ཕྲག་བཅུ་བཞི་ལོ། །དཔག་ཚད་བཞི་པའི་ཚད་ཅན་ནི། །
རྒྱལ་པོ་གང་གི་ས་གཞི་ལ། །རྒྱང་གྲགས་ཕྱེད་ནི་མཐའ་ཡི་གྲོང་། །གྲོང་དང་གྲོང་མཚམས་
མེད་པར་འགྱུར། །དེར་ནི་རྒྱང་གྲགས་མཐའ་ཡི་སྡེ། །གྲོང་གི་གྲངས་ཀྱང་ལྷག་པར་མེད། །
མཁའ་མཁའ་ རིག་ བྱེད་དུས་ཏེ་འདི། །རྒྱང་གྲགས་ཕྱེད་པའི་ས་གཞིར་གང་། །རྐང་པར་
བཅས་པ་གྲོང་འབུམ་གྱི། །དེར་ནི་གནས་པ་མི་ཤེས་སོ། །དེ་ལྟར་བཤད་པ་ལ་སོགས་ཀྱི། །ལོ་
རྒྱུས་རྣམས་ནི་བདེན་པར་མེད། །བྷཱ་ར་ཏ་དང་རཱ་མ་ཡི། །སྙན་ངགས་མུ་སྟེགས་བྱས་པ་
རྣམས། །ཕན་ཚུན་རྣམ་པར་འགལ་བར་ནི། །མཁས་པ་རྣམས་ཀྱིས་ཤེས་པར་བྱ། །ཞེས་
པ་རང་གི་ལྟ་བའི་འདོད་པ་མདོར་བསྟན་པ་ཡོངས་སུ་བརྟག་པར་ལོ་རྒྱུས་དང་སྙན་ངགས་
ཡོངས་སུ་བརྟག་པའི་ལེའུ་སྟེ་བཞི་པའོ།། །།
རང་གི་ལྟ་བའི་འདོད་པ་མདོར་བསྟན་པ་ཡོངས་སུ་བརྟག་པ་འཇམ་པའི་དབྱངས་
མིའི་དབང་པོ་གྲགས་པས་མཛད་པ་རྫོགས་སོ། །གཞུང་གི་ཚད་ནི་ཤོ་ལོ་ཀ་བརྒྱད་བཅུ་རྩ་
བརྒྱད་ལྷག་པའི་དྲུག་བརྒྱའི་གྲངས་སོ། །འདི་ནི་སྒྲ་དང་མངོན་བརྗོད་ལ་སོགས་པ་ཐ་སྙད་
ཀྱི་གཙུག་ལག་རྣམས་ལ་བློའི་སྣང་བ་ཆེར་རྒྱས་པ་བལ་པོའི་པཎྚི་ཏ་མཉྫུ་ཤྲཱི་དང་། མཁས་
པའི་ དབང་ པོ་དཔལ་ལྡན་ བློ་ གྲོས་ བརྟན་ པའི་ བཀའ་དྲིན་ལ་བརྟེན་ནས། ལོ་ཙཱ་བར་
གཏོགས་པ་ཤཱཀྱའི་དགེ་སློང་ཆོས་གྲགས་དཔལ་བཟང་པོས། དཔལ་ས་སྐྱའི་གཙུག་ལག་
ཁང་ཆེན་པོར། གངས་རིའི་ཁྲོད་དུ་སྔོན་ཆད་མ་བྱུང་བ་འདི་ལེགས་པར་བསྒྱུར་བའོ། །
400

འཕགས་པ་འཇམ་དཔལ་གྱི་རང་གི་ལྟ་བའི་འདོད་པ་མདོར་བསྟན་པ།
འགྲན་ཕྱིར་མ་ཡིན་གྲགས་པ་འདོད་ཕྱིར་མིན། །སྟོན་དང་བསྟན་འཆོས་དག་ལ་གུས་ཕྱིར་
དང་། །དམ་པ་འགའ་ཡི་བཀའ་ཡིས་བསྐུལ་བའི་ཕྱིར། །གངས་ཅན་ཁྲོད་ན་སྔོན་ཆད་མེད་
འདི་བསྐྱུར། །འདི་ལས་བསྐྲུན་པའི་དགེ་བ་ཅི་མཆིས་པ། །དེ་ཡང་འགྲོ་བའི་བྱང་ཆུབ་དོན་
དུ་བསྔོ། །བདག་ཀྱང་གང་ལ་གང་འདུལ་སྐད་རྣམས་ཀྱིས། །མཐའ་ཡས་འགྲོ་ལ་དམ་ཆོས་
སྟོན་པར་ཤོག །བོད་ལ་བཀའ